แผ่นจารึกร้องเรียนถึงเอยา-นาตซีร์

จารึกจัดแสดงที่พิพิธภัณฑ์บริติช
แผ่นจารึกร้องเรียนถึงเอยา-นาตซีร์ (complaint tablet to Ea-nāṣir; Ur Excavations: Texts ("สิ่งขุดค้นจากอูร์: กลุ่มลายลักษณ์อักษร") (อ่านเพิ่มที่หมายเหตุ) 81) เป็นแผ่นจารึกดินเหนียวที่ถูกส่งไปยังนครอูร์โบราณ เขียนขึ้นเมื่อประมาณ 1,750 ปีก่อนคริสต์ศักราช แผ่นจารึกนี้เป็นข้อความร้องเรียนถึงพ่อค้านามว่า เอยา-นาตซีร์ (Ea-nāṣir) จากลูกค้านามว่า นันนี (Nanni) เขียนด้วยอักษรรูปลิ่มเป็นภาษาแอกแคด ถือกันว่าแผ่นจารึกนี้เป็นการร้องเรียนเป็นลายลักษณ์อักษรที่เก่าแก่ที่สุดในโลก ปัจจุบันเก็บรักษาไว้ที่พิพิธภัณฑ์บริติช ในคริสต์ทศวรรษ 2020 เนื้อหาในแผ่นจารึก (และโดยเฉพาะเอยา-นาตซีร์) เป็นที่นิยมขึ้นมาในฐานะอินเทอร์เน็ตมีม
แผ่นจารึกมีขนาดสูง frac=16 กว้าง frac=16 และหนา frac=16 และเสียหายชำรุดไปบางส่วน

**เนื้อหา**
เอยา-นาตซีร์เดินทางไปยังดิลมุนเพื่อซื้อทองแดงกลับมาขายในเมโสโปเตเมีย มีอยู่ครั้งหนึ่ง เขาตกลงขายแท่งทองแดงหล่อให้แก่นันนีซึ่งส่งคนรับใช้ไปพร้อมเงินเพื่อดำเนินการซื้อขาย อย่างไรก็ตาม นันนีเห็นว่าสินค้าที่เขาได้รับนั้นมีคุณภาพต่ำกว่ามาตรฐานpp=82–83 จึงให้คนรับใช้นำสินค้ากลับไปคืนหลายครั้ง แต่เอยา-นาตซีร์ก็ยังคงปฏิเสธที่จะเปลี่ยนสินค้าหรือคืนเงินให้แก่นันนี
นันนีจึงเขียนจดหมายอักษรรูปลิ่มส่งไปยังเอยา-นาตซีร์ โดยบันทึกข้อความร้องเรียนว่าเขาได้รับทองแดงที่มีคุณภาพไม่ตรงกับที่เอยา-นาตซีร์สัญญาไว้ ทั้งยังร้องเรียนว่าเอยา-นาตซีร์ปฏิบัติกับคนรับใช้ที่เขาส่งไปอย่างหยาบคาย และประกาศว่าจะไม่ยอมรับทองแดงคุณภาพต่ำจากเอยา-นาตซีร์อีกในอนาคต

**การค้นพบ**
แผนผังภายในบ้านบาบิโลเนียเก่าหลังหนึ่งในบรรดาซากปรักหักพังที่อูร์ บ้านหลังนี้อาจเคยเป็นบ้านพักของเอยา-นาตซีร์
ผู้ค้นพบแผ่นจารึกนี้คือเซอร์เลเนิร์ด วุลลีย์ ซึ่งได้ครอบครองแผ่นจารึกนี้หลังค้นพบ เขาค้นพบแผ่นจารึกนี้ระหว่างที่เขานำการขุดค้นร่วมระหว่างมหาวิทยาลัยเพนซิลเวเนียกับพิพิธภัณฑ์บริติชในปี 1922 ถึง 1934 ในนครอูร์ของชาวซูเมอร์

**แผ่นจารึกชิ้นอื่น**
ในซากปรักหักพังที่เชื่อกันว่าเป็นบ้านพักของเอยา-นาตซีร์ ยังมีการค้นพบแผ่นจารึกชิ้นอื่น ๆ อีก ซึ่งรวมถึงแผ่นจารึกจากชายนามว่า อาร์บีตูรัม (Arbituram) ซึ่งร้องเรียนว่าเขายังไม่ได้รับทองแดงที่สั่งซื้อไป ในขณะที่แผ่นจารึกจากชายอีกคนหนึ่งบ่นว่าเขาเอือมระอากับทองแดงคุณภาพต่ำจากเอยา-นาตซีร์เต็มทีpp=48–54

**สิ่งสืบเนื่อง**
แผ่นจารึกข้อความร้องเรียนนี้กลายมาเป็นอินเทอร์เน็ตมีมเนื่องจากดูเหมือนว่ามันมีลักษณะผิดยุคผิดสมัย ฟอบส์ ระบุว่าเนื้อความมีความคล้ายคลึงกับคำร้องเรียนการบริการที่เลวร้ายจำนวนมากในสมัยปัจจุบัน
บันทึกสถิติโลกกินเนสส์รับรองให้แผ่นจารึกนี้เป็น "คำร้องเรียนจากลูกค้าที่เก่าแก่ที่สุด" (Oldest Customer Complaint)

**อ้างอิง**

**อ่านเพิ่ม**
 script-chapter=ru: Купец, мореплаватель, литейных дел мастер- chapter=Merchants and State Formation in Early Mesopotamia- jstor=595475 - chapter=The Merchants of Dilmun: Ea-Nasir, the Dilmun Merchant- chapter-url=https://archive.org/details/ur-excavations-vii.-the-old-babylonian-period/page/n140/mode/1up

**แหล่งข้อมูลอื่น**
 cite web |title=UET 5, 0081 |url=https://cdli.ucla.edu/search/search_results.php?SearchMode=Text&ObjectID=P414985 |website=Cuneiform Digital Library Initiative |id=CDLI no. P414985 |publisher=University of California, Los Angeles |access-date=28 September 2022- cite web |title=UET 5 81 BM 131236 = 1953-04-11, 71 = U.16814a |url=https://www.archibab.fr/T12972 |website=Archibab |publisher=Collège de France |access-date=28 September 2022
หมวดหมู่:จารึกดินเหนียว
หมวดหมู่:วรรณกรรมเมโสโปเตเมีย
หมวดหมู่:งานสะสมของพิพิธภัณฑ์บริติช
หมวดหมู่:1800 ปีก่อนคริสต์ศักราช
หมวดหมู่:อุตสาหกรรมทองแดง
หมวดหมู่:การบริการลูกค้า
หมวดหมู่:อินเทอร์เน็ตมีม